สิระ จี้ ผบช.น. ลาออกหรือขอย้ายตัวเอง รับผิดชอบปมบ่อนพระราม 3
สิระ เจนจาคะ ประธาน กมธ.กฎหมายฯ จี้ ผบช.น. รับผิดชอบปมบ่อนพระราม 3 ลาออก หรือขอย้ายตัวเอง ตั้งข้อสงสัย คนที่กำลังทำลายหลักฐานเป็นเจ้าหน้าที่หรือไม่วันที่ 7 ส.ค. 2563 นายสิระ เจนจาคะ ส.ส.กทม. พรรคพลังประชารัฐ ในฐานะประธานคณะกรรมาธิการการกฎหมาย การยุติธรรม และสิทธิมนุษยชน สภาผู้แทนราษฎร กล่าวถึงเหตุยิงในบ่อนเฮียตี้ ย่านพระราม 3 มีผู้เสียชีวิต 4 ศพ ว่า วันนี้ต้องแยกเป็น 2 ประเด็น คือ 1. เปิดให้มีบ่อนการพนันโดยไม่มีการกวาดล้าง ทั้งที่มีมานานแล้ว และ 2. วันที่เกิดเหตุเจ้าหน้าที่จึงทำไมปล่อยให้มีการทำลายหลักฐาน ซึ่งเป็นต้นน้ำของกระบวนการยุติธรรมส่วนกรณีที่ผู้บัญชาการตำรวจนครบาล (ผบช.น.) ระบุว่า ขอรับผิดชอบแต่ผู้เดียวนั้น ขอถามว่าจะรับผิดชอบอย่างไร ในเมื่อปล่อยให้มีบ่อน มีการยิงกัน 4 ศพ และมีการทำลายหลักฐานเก็บกล้องวงจรปิด เคลื่อนย้ายทุกสิ่งทุกอย่างขณะศพยังอยู่ที่พื้น ดูแล้วอดสูและละอายมากท่านจะรับผิดชอบ พูดมาเลยว่าจะลาออก หรือจะขอย้ายตัวเอง ให้คนที่เหมาะสม มีความรู้ความสามารถมาทำเรื่องการปราบปรามบ่อน และไม่ปล่อยปละละเลยใ้ห้มีการกระทำอย่างที่เห็น ไม่ต้องรอ 3 วัน เพราะนั่นคือปลายเหตุที่จะจับกุมและคลี่คลายคดี เพราะท่านต้องรับผิดชอบก่อนว่าปล่อยให้มีบ่อนได้อย่างไรเมื่อถามว่ามีภาพปรากฏการทำลายหลักฐานในขณะที่ยังมีศพอยู่ ถือว่าคนทำลายหลักฐานสมรู้ร่วมคิดด้วยหรือไม่ นายสิระ ระบุ ถือว่าเป็นผู้สมรู้ร่วมคิดในการทำลายหลักฐาน ไม่ใช่เฉพาะ 4 คน พร้อมตั้งคำถามว่าคนที่อยู่ตรงนั้นอาจจะเป็นตำรวจลูกน้องของท่านหรือเปล่า ตนและประชาชนยังเคลือบแคลงสงสัยว่าเป็นตำรวจหรือไม่.
สิระ เจนจาคะ ประธาน กมธ.กฎหมายฯ จี้ ผบช.น. รับผิดชอบปมบ่อนพระราม 3 ลาออกหรือขอย้ายตัวเอง ตั้งข้อสงสัย คนที่กำลังทำลายหลักฐานเป็นเจ้าหน้าที่หรือไม่
ยิงกันบ่อนพระรามสาม,ยิงกันในบ่อน,ยิงกันในบ่อนพระราม 3,บ่อนพระราม3,ข่าวยิงบ่อนพระรามสาม,บ่อนเฮียตี้,สิระ เจนจาคะ